CELEX: 62020CN0454
Language: fi
Date: 2020-09-23 00:00:00
Title: Asia C-454/20: Ennakkoratkaisupyyntö, jonka Rayonen sad Lukovit (Bulgaria) on esittänyt 23.9.2020 – Rikosoikeudenkäynti, jossa vastaajana on AZ

14.12.2020   
            
            
               FI
            
            
               Euroopan unionin virallinen lehti
            
            
               C 433/25
            
         
      Ennakkoratkaisupyyntö, jonka Rayonen sad Lukovit (Bulgaria) on esittänyt 23.9.2020 – Rikosoikeudenkäynti, jossa vastaajana on AZ
      (Asia C-454/20)
      (2020/C 433/32)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Rayonen sad Lukovit
      
         Rikosoikeudenkäynnin asianosainen pääasiassa
      
      AZ
      
         Ennakkoratkaisukysymykset
      
      
                  1)
               
               
                  Onko rikosten ja rangaistusten laillisuutta koskeva periaate esteenä kansalliselle lainsäädännölle, jossa säädetään yhteen ja samaan tekoon, tarkemmin sanottuna sellaisen moottorineuvon kuljettamiseen, jota ei ole rekisteröity sääntöjenmukaisesti, samanaikaisesti sovellettavasta hallinto-oikeudellisesta ja rikosoikeudellisesta vastuusta ilman, että siinä on vahvistettu perusteita yhteiskunnalle aiheutuvan vaaran objektiivista luokittelua varten?
               
            
                  2)
               
               
                  Jos unionin tuomioistuin vastaa kieltävästi ensimmäiseen kysymykseen, millainen toimivalta kansallisella tuomioistuimella on unionin oikeusperiaatteiden tehokkaan soveltamisen varmistamiseksi?
               
            
                  3)
               
               
                  Onko tuomioistuimen menettelyllinen mahdollisuus vapauttaa rikoksesta syytetty henkilö rikosoikeudellisesta vastuusta ja määrätä hänelle hallinnollinen seuraamus riittävä tae mielivaltaista lainkäyttöä vastaan?
               
            
                  4)
               
               
                  Onko enintään vuoden pituisen vankeusrangaistuksen määrääminen rikoksesta, joka muodostuu sellaisen moottoriajoneuvon kuljettamisesta, jota ei ole rekisteröity sääntöjenmukaisesti, Euroopan unionin perusoikeuskirjan 49 artiklan 3 kohdassa tarkoitetulla tavalla epäsuhteessa rikoksen vakavuuteen?